stanford-oval/wikipedia huggingface dataset:
Utö-luokan huoltovene

| Utö |
| --- | --- |
 Utö-luokan huoltovene taustalla etualan G-veneen takana

Tekniset tiedot
Uppouma:  21,5 t
Pituus:  19,2 m
Leveys:  5,3 m
Syväys:  0,8 m
Propulsio:  vesisuihkupropulsio: 2 × Scania DI13 2 × Kongsberg Kamewa S36-3
Nopeus:  25 solmua
Miehistöä:  2
Utö-luokka on Suomen merivoimien yhdeksän vuosina 2022–2024 valmistettavan huoltoveneen muodostama alusluokka.
Veneet rakentaa Kokkolassa Kewatec AluBoat. Veneiden voimanlähteenä on vesisuihkupropulsio. Kuorma lastataan kansinostureilla veneiden kannelle. Veneiden kuljetuskyky on noin 15 tonnia.
Ensimmäinen aluksista kastettiin ja luovutettiin merivoimille 16. elokuuta 2022 Upinniemessä.
Aiheesta muualla

Reserviläinen
Turun musiikkitalo Fuuga

| Turun musiikkitalo Fuuga |
| --- | --- |
Osoite:  Itäinen Rantakatu, Turku
Sijainti:  III kaupunginosa
Rakennustyyppi:  konserttitalo
Rakennustyöt aloitettu:  2023
Valmistumisvuosi:  2026 (arvio)
Rakennuskustannukset:  90,5 milj. € (arvio 2023)
Suunnittelija:  Tuomas Silvennoinen
Rakennuttaja:  Turun kaupunki
Urakoitsija:  Hartela Länsi-Suomi Oy
Omistaja:  Turun kaupunki
Käyttäjä:  Turun filharmoninen orkesteri
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Turun musiikkitalo Fuuga on Turun Aurajokirantaan rakenteilla oleva uusi konserttitalo, joka korvaa Aninkaistenmäellä sijaitsevan Turun konserttitalon muun muassa Turun filharmonisen orkesterin kotisalina. Fuugan rakennustyöt aloitetaan alkusyksystä 2023, ja sen arvioidaan valmistuvan loppukeväästä 2026.
Musiikkitalo rakennetaan Aurajoen itärannan Itsenäisyydenaukiolle, jota ympäröivät Turun kaupunginteatteri, valtion virastotalo ja Wäinö Aaltosen museo (WAM). Rakennukseen tulee 1300-paikkainen konserttisali, 300-paikkainen monitoimisali, päivittäin avoinna oleva ravintola sekä kattoterassi puutarhoineen.
Talon pääsuunnittelija on PES-Arkkitehtien Tuomas Silvennoinen. PES-Arkkitehtien ja Turun kaupungin ohella allianssiryhmään kuuluvat rakennusliike Hartela Länsi-Suomi Oy ja WSP Finland Oy sekä alihankkijana Laidun-design Oy ja Akukon & Kahle Acoustics -yhteenliittymä. Fuugan rakennesuunnittelusta vastaa A-Insinöörit. Suuri konserttisali suunnitellaan orkesterimusiikin ehdoilla, akustikkona Eckhard Kahle. Akustisen orkesterimusiikin lisäksi pääsali sovitetaan myös sähköisesti vahvistetun musiikin esittämiseen, kokous- ja kongressikäyttöön sekä pienimuotoisiin esityksiin. Osa näyttämöstä on laskettavissa orkesterimontuksi esimerkiksi oopperaesityksiä varten. 
Hankkeen kustannusarvio on noussut vuonna 2021 arvioidusta 62 miljoonasta eurosta 90,5 miljoonaan euroon vuonna 2023.
Viitatorni

| Viitatorni |
| --- | --- |

Sijainti:  Viitaniemi, Jyväskylä, Suomi
Koordinaatit:  62°15′N 25°44′E﻿ / ﻿62.25°N 25.73°E﻿ / 62.25; 25.73
Rakennustyyppi:  Tornitalo
Suunnittelija:  Alvar Aalto
Valmistumisvuosi:  1962
 fiViitatorni 
  
Viitatorni Jaroslavlin aukiolta katsottuna.
Näkymä Viitatornin yläkerroksista Jyväsjärven suuntaan.
Viitatornin aula ja hissien ovet. Rakennus on yksi harvoista jyväskyläläisistä asuinrakennuksista, jossa yhteen rappuun on rakennettu kaksi hissiä.
Viitatorni on Jyväskylän Viitaniemessä sijaitseva arkkitehti Alvar Aallon suunnittelema tornitalo. Viitatorni rakennettiin vuosina 1957–1962 ja se oli Jyväskylän korkein rakennus kunnes toimistorakennus Innova valmistui vuonna 2002. Viitatorni on 39 metriä korkea ja siinä on 13 kerrosta, joista alimmassa sijaitsee liikehuoneistoja ja talonmiehen asunto. Talon 73 huoneistoa suunniteltiin alun perin perheettömille, eikä niissä ole asuntokohtaisia parvekkeita. Yhteensä rakennuksessa on 4 223 kerrosneliömetriä.
Taloa on kutsuttu ulkomuotonsa ja ympäristöstä erottumisensa vuoksi (Aallon) Torahampaaksi. Viitatornista avautuu näkymä Tuomiojärvelle ja järven puoleisella julkisivulla tien toisella puolella sijaitsee Jyväskylän ystävyyskaupungin mukaan nimetty Jaroslavlin aukio, alkuperäiseltä nimeltään Torniaukio ja nykyiseltä nimeltään Viitaniemenaukio.
Viitatornin osoite on Viitaniementie 16, 40720 Jyväskylä.
Aiheesta muualla

Viitatorni Flickr -kuvapalvelussa (englanniksi)
Vanhoja kuvia Viitatornista (japaniksi)
Emporis Buildings - Viitatorni (englanniksi)
Alvar Aallon tuotanto
| Luettelo Alvar Aallon suunnittelemista rakennuksista |
| --- | --- |
1919–1929: Alajärven suojeluskuntatalo | Villa Väinölä | Jyväskylän työväentalo | Seinäjoen suojeluskuntatalo | Lounais-Suomen Maalaistentalo | Läntinen Pitkäkatu 20 | Jyväskylän suojeluskuntatalo | Muuramen kirkko
1930–1945: Paimion parantola | Turun Sanomien toimitalo | Villa Tammekann | Oulun sulfiittiselluloosatehdas | Viipurin kaupunginkirjasto | Alvar Aallon kotitalo | Savoy-maljakko | Sunilan asuinalue | Sunilan sellutehdas | Tehtaanmäen asuinalue | Terassitalo | Villa Mairea | Stora Enson Anjalankosken tehtaat
1946–1959: Strömbergin tehtaan asuinalue | Rautatalo | Insinööritalo | Otahalli | Säynätsalon kunnantalo | Oulun lannoitetehdas | Aerola | Muuratsalon koetalo | Pamilon vesivoimalaitos | Summan paperitehdas | Alvar Aallon ateljee | Jyväskylän uimahalli | Jyväskylän yliopiston päärakennus | Kansaneläkelaitoksen päätoimitalo | Hansaviertel | Aalto-paviljonki | Korkalovaaran asuinalue | Kolmen Ristin kirkko | Aalto-keskus | Kulttuuritalo | Maison Louis Carré
1960–1969: Lieksankosken voimalaitos | Lakeuden Risti | Keski-Suomen museo | Lappia-talo | Aaltohuset | Alvar-Aalto-Kulturhaus | Aalto-Hochhaus | Pyhän Hengen kirkko ja seurakuntakeskus | Enso-Gutzeitin pääkonttori | Seinäjoen kaupungintalo | Viitatorni | Ilokivi | Pylkönmäen kirkko | Teknillisen korkeakoulun päärakennus | Seinäjoen kaupunginkirjasto | Seinäjoen seurakuntakeskus | Rovaniemen kaupunginkirjasto | Pyhän Stefanoksen kirkko | Valtion virastotalo (Seinäjoki) | Kirjatalo | Villa Kokkonen
1970–1991: Alajärven hallintokeskus | Villa Skeppet | Pohjolan talo | Otaniemen vesitorni | Finlandia-talo | Kunsten | Alvar Aalto -museo | Sähkötalo | Ristinkirkko | Riolan kirkko | Jyväskylän kaupunginteatteri | Seinäjoen kaupunginteatteri | Essenin oopperatalo | Alajärven kaupunginkirjasto
| n k Perustiedot Wikidatassa: Viitatorni (Q11901386)ohje |
| --- | --- |
esiintymä kohteesta: tornitalo
valtio: Suomi
sijaitsee hallinnollisessa alueyksikössä: Jyväskylä
sijainti: Viitaniemi
katuosoite: Viitaniementie 16
koordinaatit: 62°15′N 25°44′E﻿ / ﻿62.25°N 25.73°E﻿ / 62.25; 25.73
Eduard Hil

| Eduard Anatoljevitš Hil |
| --- | --- |
 Eduard Hil vuonna 2009.
Henkilötiedot
Syntynyt: 4. syyskuuta 1934 Smolensk, Venäjän SFNT, Neuvostoliitto
Kuollut: 4. kesäkuuta 2012 (77 vuotta) Pietari, Venäjä
Muusikko
Taiteilijanimi:  Mr. Trololo (lempinimi)
Laulukielet:  venäjä
Aktiivisena:  1955–2012
Tyylilajit:  popmusiikki ja estrada 
Aiheesta muualla
edhill.narod.ru
  [ Muokkaa Wikidatassa ] [ ohje ]  
Eduard Anatoljevitš Hil (ven. Эдуа́рд Анато́льевич Хиль, 4. syyskuuta 1934 Smolensk, Neuvostoliitto − 4. kesäkuuta 2012 Pietari, Venäjä) oli venäläinen laulaja (baritoni), joka on saanut Venäjän kansantaiteilijan arvonimen. Hän oli erittäin suosittu Neuvostoliitossa 1960- ja 1970-luvuilla, ja  esiintyi yli 80 eri maassa. Hänen esittämästään, vuonna 1976 televisiolle taltioidusta sanattomasta rallatuksesta Ja otšen rad, ved ja, nakonets, vozvraštšajus domoi (ven. Я очень рад, ведь я, наконец, возвращаюсь домой, suom. Olen niin onnellinen, sillä olenhan vihdoin palaamassa kotiin) tuli vuonna 2010 YouTube-hitti, jonka seurauksena Hil sai lempinimen ”Mr. Trololo”. Kappaleeseen kuului alun perin sanat ja se oli kuvaus cowboysta matkalla preerialta kotiinsa, mutta neuvostosensuurin takia sanat piti poistaa.
Hil suoritti tutkintonsa Pietarin konservatoriossa. Vuonna 1965 hän ylsi Sopotin kansainvälisessä laulukilpailussa toiselle sijalle. Arvostetuin oli kuitenkin hänelle vuonna 1974 myönnetty Venäjän kansantaiteilijan palkinto.
Huhtikuussa 2012 Hil sai aivoinfarktin ja joutui sairaalaan.  Hän oli koomassa ja sai pysyviä aivovaurioita. Hän menehtyi 4. kesäkuuta 2012.
Aiheesta muualla

Viralliset sivut (venäjäksi)
trololololololololololo.com (Arkistoitu – Internet Archive) (Alkuperäinen tv-taltiointi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Yhdysvallat  Latvia  Puola 
Taiteenala:  MusicBrainz 
Muut:  Europeana
Pyhät Gabinus ja Susanna

Pyhä Gabinus ja Pyhä Susanna olivat varhaiskristillisiä marttyyreitä, jotka kuolivat keisari Diocletianuksen vainoissa. Gabinus ja Susanna olivat Roomassa eläneet isä ja tytär. Gabinus oli pappi, ja hänen veljensä Caius kohosi paaviksi. Perhe oli sukua keisari Diokletianukselle, mutta tästä huolimatta keisari tapatti Susannan vuonna 295 ja sulki Gabinuksen vankilaan, missä hän kuoli. Gabinuksen reliikit on siirretty Pyhän Kolminaisuuden kirkkoon Lyoniin.
Suomessa 19. helmikuuta on ollut Susannan päivä Mikael Agricolan vuoden 1544 kalentarista 1600-luvun almanakkoihin. 1700-luvulla Susanna siirrettiin varsinaiselle muistopäivälleen 11. elokuuta ja kalentereissa päivän nimeksi tuli Gabinus.
Felix (rap-artisti)

| Felix |
| --- | --- |
 Felix syyskuussa 2023
Henkilötiedot
Koko nimi:  Felix Lee, 이용복 (Lee Yongbok)
Syntynyt: 15. syyskuuta 2000 (ikä 24) Sydney, Australia
Ammatti:  rap-artisti tanssija laulaja juontaja
Muusikko
Taiteilijanimi:  Felix
Laulukielet:  korea englanti japani
Aktiivisena:  2017–
Tyylilajit:  K-pop hip-hop
Soittimet:  piano 
Yhtyeet:  Stray Kids
Levy-yhtiöt:  JYP Entertainment
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Felix (oik. Felix Lee, s. 15. syyskuuta 2000 Sydney) on australialainen K-pop-artisti ja tanssija. Hän tunnetaan Stray Kids-yhtyeen jäsenenä.
Ura > Lapsuus ja uran alku

Felix Lee syntyi 15. syyskuuta 2000 Sydneyssä, Australiassa. Leen perheeseen kuuluu hänen lisäkseen vanhemmat, isosisko ja pikkusisko. Vuonna 2016 Lee oli Australiassa ulkona ystäviensä kanssa, kun hänet kutsuttiin koe-esiintymään JYP Entertainmentille. Leen piti alun perin aloittaa samaan aikaan JYP Entertainmetin harjoittelijana kuin Hwang Hyunjinin, mutta hän lykkäsi sitä, että pystyi valmistumaan ajallaan koulusta. Vuonna 2017, Leestä tuli JYP Entertainmentin virallinen harjoittelija, jolloin hän alkoi opiskella korean kieltä. Lee osallistui Mnetin tosi-tv-sarjaan Stray Kids vuonna 2017. Lee putosi sarjasta, mutta hänelle annettiin uusi mahdollisuus.
Ura > Debyytti

Lee debytoi yhdessä Stray Kids-yhtyeen kanssa 25. maaliskuuta 2018 I Am Not EP:llä.
Lee toimi Pops in Seoul-musiikkiohjelman juontajana 2019.
Filmografia

| Vuosi | Päiväys | Ohjelma / tapahtuma | Muuta |
| --- | --- | --- | --- |
| 2019 | 1. heinäkuuta 2019–3. tammikuuta 2020 | Pops in Seoul | juontaja |
| 2018 | 23. kesäkuuta 2018 | KCON 2018 NY | juontaja |
Luettelo Emma Thompsonin saamista palkinnoista ja ehdokkuuksista

| 0 | 1 | 2 |
| --- | --- | --- |

Palkinnot ja ehdokkuudet
| Palkinto | Voitto | Ehdokkuus |
| Oscar | 2 | 5 |
| Golden Globe | 2 | 11 |
| Bafta | 3 | 8 |
| SAG | 0 | 6 |
| Critics’ Choice | 1 | 6 |
| Grammy | 0 | 2 |
| Primetime Emmy | 1 | 7 |
Voitot ja ehdokkuudet yhteensä
| Yhteensä | 9 | 45 |
Viitteet
Tämä on luettelo Emma Thompsonin saamista palkinnoista ja ehdokkuuksista.
Elokuva-, televisio- ja musiikkipalkinnot > Oscar-palkinnot

| Vuosi | Kategoria | Työ | Tulos | Lähde |
| --- | --- | --- | --- | --- |
| 1992 | Paras naispääosa | Talo jalavan varjossa | Voitto |  |
| 1993 | Paras naispääosa | Pitkän päivän ilta | Ehdokkuus |  |
| 1993 | Paras naissivuosa | Isän nimeen | Ehdokkuus |  |
| 1995 | Paras naispääosa | Järki ja tunteet | Ehdokkuus |  |
| 1995 | Paras sovitettu käsikirjoitus | Järki ja tunteet | Voitto |  |
Elokuva-, televisio- ja musiikkipalkinnot > Golden Globe -palkinnot

| Vuosi | Kategoria | Työ | Tulos | Lähde |
| --- | --- | --- | --- | --- |
| 1992 | Paras naispääosa draamaelokuvassa | Talo jalavan varjossa | Voitto |  |
| 1993 | Paras naispääosa draamaelokuvassa | Pitkän päivän ilta | Ehdokkuus |  |
| 1993 | Paras naissivuosa | Isän nimeen | Ehdokkuus |  |
| 1994 | Paras naispääosa musikaali- tai komediaelokuvassa | Junior | Ehdokkuus |  |
| 1995 | Paras naispääosa draamaelokuvassa | Järki ja tunteet | Ehdokkuus |  |
| 1995 | Paras käsikirjoitus | Järki ja tunteet | Voitto |  |
| 2001 | Paras naispääosa minisarjassa tai televisioelokuvassa | Henki | Ehdokkuus |  |
| 2008 | Paras naispääosa musikaali- tai komediaelokuvassa | Kerran vielä, Harvey | Ehdokkuus |  |
| 2013 | Paras naispääosa draamaelokuvassa | Saving Mr. Banks | Ehdokkuus |  |
| 2019 | Paras naispääosa musikaali- tai komediaelokuvassa | Late Night | Ehdokkuus |  |
| 2022 | Paras naispääosa musikaali- tai komediaelokuvassa | Kaikkea hyvää, Leo Grande | Ehdokkuus |  |
Elokuva-, televisio- ja musiikkipalkinnot > Bafta-palkinnot

| Vuosi | Kategoria | Työ | Tulos | Lähde |
| --- | --- | --- | --- | --- |
| 1987 | Paras naisnäyttelijä | Tutti Frutti Fortunes of War | Voitto |  |
| 1992 | Paras naispääosa | Talo jalavan varjossa | Voitto |  |
| 1993 | Paras naispääosa | Pitkän päivän ilta | Ehdokkuus |  |
| 1995 | Paras naispääosa | Järki ja tunteet | Voitto |  |
| 1995 | Paras sovitettu käsikirjoitus | Järki ja tunteet | Ehdokkuus |  |
| 2003 | Paras naissivuosa | Rakkautta vain | Ehdokkuus |  |
| 2013 | Paras naispääosa | Saving Mr. Banks | Ehdokkuus |  |
| 2022 | Paras naispääosa | Kaikkea hyvää, Leo Grande | Ehdokkuus |  |
Elokuva-, televisio- ja musiikkipalkinnot > Screen Actors Guild -palkinnot

| Vuosi | Kategoria | Työ | Tulos | Lähde |
| --- | --- | --- | --- | --- |
| 1995 | Paras naispääosa | Järki ja tunteet | Ehdokkuus |  |
| 1995 | Paras näyttelijäkokoonpano | Järki ja tunteet | Ehdokkuus |  |
| 2001 | Paras naisnäyttelijä televisioelokuvassa tai minisarjassa | Henki | Ehdokkuus |  |
| 2003 | Paras naisnäyttelijä televisioelokuvassa tai minisarjassa | Angels in America | Ehdokkuus |  |
| 2009 | Paras näyttelijäkokoonpano | An Education – viettelyksen oppitunnit | Ehdokkuus |  |
| 2013 | Paras naispääosa | Saving Mr. Banks | Ehdokkuus |  |
Elokuva-, televisio- ja musiikkipalkinnot > Critics’ Choice -palkinnot

| Vuosi | Kategoria | Työ | Tulos | Lähde |
| --- | --- | --- | --- | --- |
| 1995 | Paras naispääosa | Carrington Järki ja tunteet | Ehdokkuus |  |
| 1995 | Paras käsikirjoitus | Järki ja tunteet | Voitto |  |
| 2001 | Paras naisnäyttelijä televisioelokuvassa | Henki | Ehdokkuus |  |
| 2006 | Paras naissivuosa | Aidosti outoa | Ehdokkuus |  |
| 2013 | Paras naispääosa | Saving Mr. Banks | Ehdokkuus |  |
| 2019 | Paras naissivuosa minisarjassa tai televisioelokuvassa | Years and Years | Ehdokkuus |  |
Elokuva-, televisio- ja musiikkipalkinnot > Grammy-palkinnot

| Vuosi | Kategoria | Työ | Tulos | Lähde |
| --- | --- | --- | --- | --- |
| 1993 | Paras äänikirja | Howards End | Ehdokkuus |  |
| 2010 | Paras lasten äänikirja | Nanny McPhee Returns | Ehdokkuus |  |
Kunnianosoituksia

Tähti elo­kuva­urasta Hollywood Walk of Famelle osoitteeseen 6714 Hollywood Boulevard (2010)
Brittiläisen imperiumin ritarikunta -kunniaritarikunnan ritarikomentajaksi (Dame Commander of the Most Excellent Order of the British Empire eli DBE) aatelointi; arvonimenä Dame (2018)
Aiheesta muualla

Kuvia tai muita tiedostoja aiheesta Emma Thompson Wikimedia Commonsissa
Emma Thompson Internet Movie Databasessa. (englanniksi)
Roger Walkowiak

| Roger Walkowiak |
| --- | --- |

Henkilötiedot
Syntynyt: 2. maaliskuuta 1927
Kuollut: 6. helmikuuta 2017 (89 vuotta)
Kansalaisuus:   Ranska
Pyöräilijä
Lempinimi:  Walko
Joukkue:  lopettanut
Laji:  maantie
Rooli:  ajaja
Ajajatyyppi:  etappiajaja
Ura
Ammattilaisjoukkue(et)
1951–1952 1953–1954 1955 1956 1957–1959 1960:  Gitane-Hutchinson Peugeot-Dunlop Gitane-Hutchinson Saint-Raphael-Geminiani Peugeot-BP Saint-Raphael-Geminiani
Suurimmat voitot
 Ranskan ympäriajo 1956 Espanjan ympäriajo, 2 etappia 
 Tiedot päivitetty: 7. helmikuuta 2017 
Roger Walkowiak (2. maaliskuuta 1927 Montluçon – 6. helmikuuta 2017) oli ranskalainen maantiepyöräilijä, jonka ura huipentui Ranskan ympäriajon voittoon vuonna 1956.
Walkowiak syntyi Montluçonissa, Auvergnen alueella. Hänen ammattiuransa kesti koko 1950-luvun ja päättyi 1960-luvun alussa.
Walkowiakin voitto Ranskan ympäriajossa oli suuren luokan yllätys. Ajajat edustivat kilpailussa tuohon aikaan maa- ja aluejoukkueita, eivät ammattilaistalleja. Walkowiak pääsi viime hetkellä mukaan Nord-Est-Centre -joukkueeseen, kun sen ajaja Gilbert Bauvin nostettiin Ranskan maajoukkueeseen.
Walkowiak kuului seitsemännellä etapilla 31 ajajan ryhmään, joka saapui maaliin 18 minuuttia ennen pääjoukkoa. Hän siirtyi maillot jaune -paitaan, mutta hänen mahdollisuuksiinsa kokonaiskilpailussa ei silti uskottu. Walkowiak menetti keltaisen paidan 10. osuuden jälkeen Alankomaiden Gerrit Voortingille. Torinosta Grenobleen ajetulla 18. etapilla Charly Gaul, joka oli menettänyt paljon aikaa tasaisilla etapeilla, hyökkäsi voimakkaasti hajottaen ajajaryhmän. Walkowiak hävisi Gaulille kahdeksan minuuttia, mutta keltaisessa paidassa ajanut Alankomaiden Wout Wagtmans tuplasti enemmän, ja näin Walkowiak palasi kokonaiskilpailun kärkeen.
Viimeiset neljä etappia Walkowiak puolusti sitkeästi johtoaan ja voitti Ranskan ympäriajon lopulta minuutin ja 25 sekunnin erolla Gilbert Bauviniin. Hänen parhaat etappisijoituksensa olivat 17. ja 18. osuuden viidennet sijat.
Walkowiak sijoittui vuonna 1955 toiseksi Dauphiné Libérén kokonaiskilpailussa. Vuoden 1956 Espanjan ympäriajossa hän voitti etapin 13 b ja kuului joukkueaika-ajon voittaneeseen ryhmään. Seuraavan vuoden Espanjan ympäriajossa hän voitti kahdeksannen etapin, sijoittui viidennellä osuudella toiseksi ja kokonaiskilpailussa viidenneksitoista.
Walkowiak oli vuonna 1952 toinen Tour de l’Ouest -kilpailussa voittaen lisäksi 6. etapin. Vuonna 1953 hän sijoittui toiseksi Paris-Cóte d-Azur -kilpailussa ja kahdeksanneksi Milano–San Remossa. Vuoden 1958 Boucles du Bas-Limousin -ajossa hän oli toinen.
Lucien Aimar

Lucien Aimar
Lucien Aimar (s. 28. huhtikuuta 1941 Hyeres) on ranskalainen maantiepyöräilijä, joka tuli tunnetuksi voittamalla vuoden 1966 Ranskan ympäriajon. Hän sijoittui myös tulevissa Ranskan ympäriajoissa hyvin (kolmesti kymmenen parhaan joukossa, vuosina 1967, 1968 ja 1971), mutta ykkössija jäi ainoaksi laatuaan. Häntä edelsi voittajana Felice Gimondi ja seurasi Roger Pingeon.
Aiheesta muualla

Lucien Aimar – 1966 Tour de Francen yllätysvoittaja sivustolla velofilo.fr – Tour de Francen tiimoilta
SKZ2021

| SKZ2021 Stray Kids |
| --- | --- | --- |

Kokoelmalevyn tiedot
 Äänitetty : 2021
 Julkaistu: 23. joulukuuta 2021
 Formaatti: digitaalinen, suoratoisto
 Tuottaja(t): 3racha, Versachoi, Kim Park Chella, Glory Face (Full8loom), This N That, Lee Woo-min 'Collapsedone', Space One, Frants, Slo, Hong Ji-sang, Doplamingo, J;Key, Edmmer, Alom
 Tyylilaji: K-pop, hip-hop, electronica, balladi
 Kesto: 51.16
 Levy-yhtiö: JYP Entertainment
Stray Kidsin muut julkaisut
| Christmas EveL 2021 | SKZ2021 2021 | Oddinary 2022 |
Singlet albumilta SKZ2021
 ”Scars” Julkaistu: 23. joulukuuta 2021
SKZ2021 on eteläkorealaisen Stray Kidsin toinen kokoelma-albumi. Albumi julkaistiin digitaalisesti JYP Entertainmentin ja Dreamusin kautta 23. joulukuuta 2021. Albumi sisältää yhtyeen aikaisempia kappaleita uudelleen nauhoitettuna, jotka eivät olleet osana aikaisempaa kokoelma-albumia SKZ2020. Albumi sisältää myös koreankielisen version singlestä ”Scars”.
Tausta ja julkaisu

Woojin jätti yhtyeen lokakuussa 2019, jonka jälkeen yhtye julkaisi kokoelma-albumin SKZ2020, jossa oli uudelleen nauhoitettuja versioita kappaleista ilman Woojinia. Edellinen albumi sisälsi yhteensä 27 kappaletta ja se sisälsi kappaleita myös Mixtape EP:ltä. Se toimi myös yhtyeen Japanin debyyttinä, sillä se sisälsi kolme japaninkielistä singleä.
Vuoden alussa Stray Kids julkaisi Step Out 2021 -nimisen videon, jossa oli listattu yhtyeen vuoden 2020 saavutukset ja vuoden 2021 tavoitteet. Tavoitteisiin kuului kokoelma-albumi SKZ2021. Videoon oli listattu kappaleet, joita ei oltu vielä uudelleen nauhoitettu. Joulukuun 21. päivä julkistettiin, että kokoelma-albumi tultaisiin julkaisemaan vain digitaalisena versiona. Kappalelista julkistettiin seuraavana päivänä. Albumi koostuu 14 kappaleesta, ja se sisältää koreankielisen version singlestä ”Scars”. Kappaleeseen ”Placebo” julkaistiin spesiaalimusiikkivideo julkaisun myötä.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Sovitus | Kesto |  |  |  |  |
| 1. | ”Scars” (koreankielinen versio)  | 3racha | 3racha, Armadillo | Bang Chan, Versachoi | 3.19 |  |  |  |  |
| 2. | ”Awaken” (I Am Not)  | 3racha | 3racha, Kim Park Chella | Bang Chan, Kim Park Chella | 3.13 |  |  |  |  |
| 3. | ”Rock” (I Am Not)  | 3racha | 3racha, Glory Face (Full8loom) | Glory Face (Full8loom) | 3.13 |  |  |  |  |
| 4. | ”3rd Eye” (I Am Not)  | 3racha | 3racha, This N That | This N That | 4.03 |  |  |  |  |
| 5. | ”Placebo” (I Am Not)  | Stray Kids | 3racha | Lee Woo-min 'Collapsedone' | 3.55 |  |  |  |  |
| 6. | ”Insomnia” (I Am Who)  | 3racha | 3racha, KZ, Space One | Space One | 3.26 |  |  |  |  |
| 7. | ”Behind the Light” (I Am Who)  | Stray Kids | Stray Kids | Bang Chan | 4.30 |  |  |  |  |
| 8. | ”My Side” (I Am You)  | 3racha | 3racha, Frants | Frants | 3.36 |  |  |  |  |
| 9. | ”N/S” (I Am You)  | 3racha | 3racha, Slo | Slo | 3.44 |  |  |  |  |
| 10. | ”0325” (I Am You)  | 3racha | 3racha, Hong Ji-sang | Hong Ji-sang | 3.38 |  |  |  |  |
| 11. | ”For You” (I Am You)  | Stray Kids | Stray Kids | Bang Chan, Doplamingo | 4.09 |  |  |  |  |
| 12. | ”Maze of Memories” (Clé 1: Miroh)  | 3racha | 3racha, J;Key | Bang Chan, J;Key | 2.55 |  |  |  |  |
| 13. | ”Broken Compas” (Clé 1: Miroh)  | Stray Kids | Stray Kids | Bang Chan, Versachoi | 3.41 |  |  |  |  |
| 14. | ”Hoodie Season” (Clé: Levanter)  | Stray Kids | Stray Kids | Edmmer, Alom | 3.54 |  |  |  |  |
|  |  |  |  |  | 51.16 |  |  |  |  |
Kappaleiden ”Placebo”, ”Behind the Light”, ”For You”, ”Broken Compass” ja ”Hoodie Season” alkuperäiset nimet EP-levyillä ovat ”Mixtape #1”, ”Mixtape #2”, ”Mixtape #3”, ”Mixtape #4” ja ”Mixtape #5”.
Louis Trousselier

Louis Trousselier
Louis Trousselier (29. kesäkuuta 1881 – 24. huhtikuuta 1939) oli ranskalainen maantiepyöräilijä, joka muistetaan parhaiten Ranskan ympäriajon kokonaiskilpailun voitosta 1905. Hän voitti 2 975 kilometrin pituisen kilpailun keskinopeudella 27,284 km/h. Hän sijoittui kolmanneksi 1906 ja voitti uransa aikana kaikkiaan toistakymmentä etappia.
Trousselier tuli tunnetuksi myös muista kilpailuista. Hän voitti muiden muassa Paris-Roubaix'n 1905 ja Bordeaux-Parisin 1908.
Trousselier vetäytyi kilpa-ajosta juuri ensimmäisen maailmansodan alkuvaiheissa ja kuoli Pariisissa vuonna 1939.
Aiheesta muualla

Louis Trousselier -artikkeli velofilo.fr-sivustolla
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Ranska  BnF data
22. joulukuuta

22. joulukuuta on gregoriaanisen kalenterin mukaan vuoden 356. päivä (357. päivä karkausvuonna). Vuodesta on jäljellä yhdeksän päivää. 22. joulukuuta on myös joinakin vuosina pohjoisella pallonpuoliskolla talvipäivänseisaus ja eteläisellä pallonpuoliskolla kesäpäivänseisaus.
Nimipäivät

suomalainen kalenteri: Raafael
suomenruotsalainen kalenteri: Rafael
ortodoksinen kalenteri: Anastasia, Nasti, Asta
pohjoissaamenkielinen kalenteri: Ráffo
vanhemmissa kalentereissa: Beata, Joosep, Jooseppi, Josef, Joseph, Josephus, Josua, Luja, Natanael, Theodosius